Αόριστος β΄

Ο αόριστος β΄ ενεργητικός ή μέσος σχηματίζεται στην οριστική από τις καταλήξεις του παρατατικού. Στις άλλες εγκλίσεις σχηματίζεται από τις καταλήξεις του ενεστώτα.

Στο απαρέμφατο και τη μετοχή της ενεργητικής φωνής τονίζεται στη λήγουσα: βαλεῖν.

Στο απαρέμφατο της μέσης φωνής τονίζεται στην παραλήγουσα: γενέσθαι.

Στο β΄ ενικό της προστακτικής της μέσης φωνής τονίζεται στη λήγουσα είτε είναι απλό είτε σύνθετο το ρήμα (λαβοῦ, ἀντιλαβοῦ).

Μερικών αορίστων το β΄ ενικό πρόσωπο της ενεργητικής προστακτικής τονίζεται στη λήγουσα: ἐλθέ, λαβέ, εὐρέ, εἰπέ, ἰδέ των ρημάτων ἔρχομαι, λαμβάνω, εὐρίσκω, λέγω, ὁρῶ αντίστοιχα.

Στη μονοσύλλαβη προστακτική, αν το ρήμα είναι σύνθετο με δισύλλαβη πρόθεση, ο τόνος αναβιβάζεται: ἀπόσχου του ἀπεσχόμην(ἀπέχομαι).

Η οριστική του ρήματος ὁρῶ είναι εἶδον, στις υπόλοιπες εγκλίσεις γράφεται με ι: ἴδω, ἴδοιμι, ἰδέ, ἰδεῖν, ἰδών.

Ο αόριστος του λέγω είναι εἶπον, το ει διατηρείται σε όλες τις εγκλίσεις:εἴπω, εἴποιμι κ.τ.λ.

Ενδεικτικός σχηματισμός αορίστου β΄

|  |  |  |  |  |  |
| --- | --- | --- | --- | --- | --- |
| Οριστική | Υποτακτικ. | Ευκτική | Προστακ. | Απαρέμφ. | Μετοχή |
| ἔ-βαλ-ον  ἔ-βαλ-ες  ἔ-βαλ-ε  ἐ-βάλ-ομεν  ἐ-βάλ-ετε  ἔ-βαλ-ον | βάλ-ω  βάλ-ῃς  βάλ-ῃ  βάλ-ωμεν  βάλ-ητε  βάλ-ωσι | βάλ-οιμι  βάλ-οις  βάλ-οι  βάλ-οιμεν  βάλ-οιτε  βάλ-οιεν | —  βάλ-ε  βαλ-έτω  —  βάλ-ετε  βαλ-όντων | βαλ-εῖν | βαλ-ών  βαλ-οῦσα  βαλ-όν |

|  |  |  |  |  |  |
| --- | --- | --- | --- | --- | --- |
| Οριστική | Υποτακτικ. | Ευκτική | Προστακ. | Απαρέμφ. | Μετοχή |
| ἐ-βαλ-όμην  ἐ-βάλ-ου  ἐ-βάλ-ετο  ἐ-βαλ-όμεθα  ἐ-βάλ-εσθε  ἐ-βάλ-οντo | βάλ-ωμαι  βάλ-ῃ  βάλ-ηται  βαλ-ώμεθα  βάλ-ησθε  βάλ-ωνται | βαλ-οίμην  βάλ-οιο  βάλ-οιτο  βαλ-οίμεθα  βάλ-οισθε  βάλ-οιντο | –  βαλ-οῦ  βαλ-έσθω  –  βάλ-εσθε  βαλέ-σθων | βαλ-έσθαι | βαλ-όμενος  βαλ-ομένη  βαλ-όμενον |

ΠΙΝΑΚΑΣ ΡΗΜΑΤΩΝ ΜΕ ΑΟΡΙΣΤΟ Β΄

|  |  |  |
| --- | --- | --- |
| Ενεστώτας | Παρατατικός | Αόριστος β΄ |
| ἄγω | ἦγον | ἤγαγον /αγάγ |
| αἱρῶ | ᾕρουν | εἷλον/ἑλ |
| αἱροῦμαι | ᾑρούμην | εἱλόμην/ἑλ |
| αἰσθάνομαι | ᾐσθανόμην | ᾐσθόμην/αἰσθ |
| ἁμαρτάνω | ἡμάρτανον | ἥμαρτον/ἁμαρτ |
| βάλλω | ἔβαλλον | ἔβαλον/βαλ |
| βάλλομαι | ἐβαλλόμην | ἐβαλόμην/βαλ |
| γίγνομαι | ἐγιγνόμην | ἐγενόμην/γεν |
| εἰμί | ἦν | ἐγενόμην/γεν |
| ἕπομαι (ακολουθώ) | εἱπόμην | ἑσπόμην/σπ |
| ἐρωτῶ | ἠρώτων | ἠρόμην/ἐρ |
| εὑρίσκω | ηὕρισκον/εὕρισκον | ηὗρον/εὗρον/εὑρ |
| εὑρίσκομαι | ηὑρισκόμην/εὑρισκόμην | ηὑρόμην/εὑρόμην/εὑρ |
| ἔχω | εἶχον | ἔσχον/σχ |
| ἔχομαι | εἰχόμην | ἐσχόμην/σχ |
| θέω(τρέχω) | ἔθεον | ἔδραμον/δραμ |
| θνήσκω (ἀπό) | ἀπέθνησκον | ἀπέθανον/ἀποθαν |
| κάμνω | ἔκαμνον | ἔκαμον/καμ |
| κτείνω (ἀπό) | ἔκτεινον | Ἀπέκτανον/ἀποκταν |
| λαγχάνω( παίρνω με κλήρο) | ἐλάγχανον | Ἔλαχον/λαχ |
| λαμβάνω | ἐλάμβανον | Ἔλαβον/λαβ |
| λαμβάνομαι | ἐλαμβανόμην | Ἐλαβόμην/λαβ |
| λανθάνω(διαφεύγω την προσοχή) | ἐλάνθανον | Ἔλαθον/ λαθ |
| ἐπιλανθάνομαι | ἐπελανθανόμην | Ἐπελαθόμην/ ἐπιλαθ |
| λέγω | ἔλεγον | Εἶπον/ειπ |
| λείπω | ἔλειπον | Ἔλιπον/λιπ |
| λείπομαι | ἐλειπόμην | Ἐλιπόμην/λιπ |
| μανθάνω | ἰμάνθανον | Ἔμαθον/μαθ |
| ὁρῶ | ἑώρων | Εἶδον/ἰδ |
| ὁρῶμαι | ἑωρώμην | Εἰδόμην/ἰδ |
| πάσχω | ἔπασχον | Ἔπαθον/παθ |
| πείθω | ἔπειθον | Ἔπιθον/πιθ |
| πείθομαι | ἐπειθόμην | Ἐπιθόμην/πιθ |
| πίνω | ἔπινον | Ἔπιον/πι |
| πίπτω | ἔπιπτον | Ἔπεσον/πεσ |
| πυνθάνομαι(πληροφορούμαι) | ἐπυνθανόμην | Ἐπυθόμην/πυθ |
| τέμνω | ἔτεμνον | Ἔτεμον/τεμ |
| τέμνομαι | ἔτεμνόμην | Ἐτεμόμην/τεμ |
| τίκτω | ἔτικτον | Ἔτεκον/τεκ |
| τρέπομαι | ἐτρεπόμην | Ἐτραπόμην/τραπ |
| τρέχω | ἔτρεχον | Ἔδραμον/δραμ |
| ὑπισχνοῦμαι | ὑπισχνούμην | Ὑπεσχόμην/ὑποσχ |
| φεύγω | ἔφευγον | Ἔφυγον/φυγ |
| φέρω | ἔφερον | Ἤνεγκον/ἐνεγκ |
| φέρομαι | ἐφερόμην | Ἠνεγκόμην/ἐνεγκ |